Účastník ZPC	
Meno, priezvisko, titul:	Jozef Facuna, PhDr.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Bukurešť, Rumunsko	
Organizátor:	Roma Education Fund, Maďarsko	
Termín:	09. 05. 2013	
Účel:	Aktívna účasť v diskusii s prezidentom Svetovej banky Kim Yong Jimom a zakladateľom Open Society Foundations George Sorosom a s rómskymi študentmi vysokých škôl z rôznych krajín strednej a východnej Európy	
Rokovací jazyk:	AJ	
Rámcový program	
Hlavné body programu:
1.	Privítanie a oboznámenie sa s činnosťou Roma Education Fund v Bukurešti
2.	Diskusia s Kim Yong Jimom a George Sorosom k situácii Rómov v Európe  	
Stručný priebeh	
Roma Education Fund (ďalej len Rómsky vzdelávací fond) dňa 09.05.2013 usporiadal míting s prezidentom Svetovej banky Kim Yong Jimom a zakladateľom Open Society Foundations George Sorosom a s rómskymi študentmi vysokých škôl z rôznych krajín strednej a východnej Európy. Študenti diskutovali o situácii Rómov v Európe. Aké sú problémy a aké sú možnosti ich riešenia. Oboznámili sa s aktivitami Svetovej banky, Rómskym vzdelávacím fondom a Open Society Foundations ako aj o ich podpore pri zlepšovaní životnej úrovne Rómov. Rómsky vzdelávací fond finančne podporuje modely osvedčených postupov vzdelávania detí v predškolskom veku, vzdelávacie modely, ktoré motivujú žiakov ukončiť povinnú školskú dochádzku, podporuje mimoškolské doučovanie a poradenstvo, poskytuje stredoškolské štipendiá a univerzitné štipendiá pre rómske deti a mládež. Zo Štátneho pedagogického ústavu bol pozvaný PhDr. Jozef Facuna ako štipendista Roma Memorial University Scholarship Program. PhDr. Facuna prezentoval aktivity Štátneho pedagogického ústavu v oblasti rozvoja vzdelávania rómskych žiakov na Slovensku. Aktívna účasť v diskusii bola vhodnou príležitosťou podeliť sa o skúsenosti z oblasti podpory a rozvoja vzdelávania rómskych detí, žiakov a študentov v Európe. Nadobudnuté informácie a kontakty budú využité pri tvorbe učebných materiálov pre oblasť interkultúrneho a inkluzívneho vzdelávania.	
Odporúčania a závery	
- sprístupniť informácie o možnostiach získania štipendií pre rómskych študentov	
Očakávaný prínos	
Získané informácie a kontakty budú využité pri tvorbe učebných materiálov pre oblasť interkultúrneho a inkluzívneho vzdelávania.	
Prehľad prinesenej dokumentácie a miesto jej uloženia	
Bližšie informácie o aktivitách Roma Education Fund a Svetovej banky je možné sledovať na týchto webových stránkach: http://www.romaeducationfund.hu/, http://www.worldbank.org/ 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: PhDr. Jozef Facuna	
Dátum: 16. 05. 2013	
Správu schválil: doc. PaedDr. Viliam Kratochvíl, PhD., riaditeľ ŠPÚ